Lilja 4-ever

Lilja 4-ever (også Lilya 4-ever) er en dansk-svensk dramafilm fra 2002 af filminstruktør Lukas Moodysson. Filmen er løst baseret på Dangoule Rasalaites liv som sexslave i Sverige og omhandler moderne kvindehandel og tvangsprostitution. Lilja 4-ever var Lukas Moodysson tredje spillefilm, efter kærlighedshistorien i Fucking Åmål og komediefilmen Tillsammans. Den markerede et markant stilskifte for Lukas Moodysson, hvor de to forrige film havde et positivt udsyn, var Lilja 4-ever en ubarmhjertig, nedslående historie.

Filmen er dedikeret til "de millioner af børn rundt omkring i verdenen der bliver udnyttet af sexhandlen."

Handling 

Lilja (spillet af Oksana Akinsjina) er en 16 år gammel pige som bor med sin enlige mor (Ljubov Agapova) i et trøstesløst boligblokkvarter et sted i det tidligere Sovjetunionen. Hendes mor har truffet en mand, som siger at han vil tage dem med til Amerika. Men for Lilja bliver skuffelsen stor, da hun erfarer at moderen og hendes nye mand skal rejse alene til Amerika, og at Lilja først skal følge efter senere.

Lilja efterlades alene tilbage hos sin tante Anna (Lilia Shinkarjova), som imidlertid er mere interesseret i hendes lejlighed end i Lilja selv. Tanten smider Lilja ud af lejligheden, og hun må i stedet flytte til en mindre og forfalden lejlighed uden el og varme. Lilja har ingen penge og må skaffe penge til mad og vejen, og ender hurtigt op i et netværk af prostitution og menneskehandel. Hendes eneste ven er den 14 år gamle dreng Volodja (Artiom Bogucharskij), som selv bliver mishandlet af sin alkoholiserede fader.

En dag møder Lilja Andrej (Pavel Ponomarjov), en ung mand som hun forelsker sig i og som bliver hendes kæreste. Andrej lover hende et nyt og bedre liv i Sverige med arbejde og lejlighed. I Sverige mødes hun af sin fremtidige "arbejdsgiver" (som i virkeligheden er alfons).
Han tager hende til en tom lejlighed, hvor hun bliver indespærret. Lilja bliver voldtaget af alfonsen og tvunget til at prostituere sig.

I mellemtiden har Liljas ven Volodja begået selvmord i sorg over at blive ladt alene tilbage uden Lilja. Hans genfærd besøger juleaften Lilja i Sverige. Efter et flugtforsøg bliver Lilja brutalt gennembanket af alfonsen. Volodjas genfærd hjælper hende til at flygte en anden gang hvorefter hun begår selvmord ved kaste sig ud fra en motorvejsbro. I døden bliver Lilja og Volodja genforenet.

Om filmen 

Filmen tager udgangspunkt i en ikke-navngiven republik i det tidligere Sovjetunionen. De 'sovjetiske' scener er indspillet i Tallinn og Paldiski i Estland. De svenske scener er indspillet i Malmø og Trollhättan.

På trods af filmens fortvivlede handling insisterer Moodysson på, at den omhandler Guds magt og menneskets evne til at holde fast på optimismen gennem selv den mest håbløse modgang.

Den svenske regering har gjort filmen gratis tilgængelig for alle NGOer i Rusland, så længe de anvender den i undervisningsøjemed og den har været vist i en række østeuropæiske lande i et forsøg på at bekæmpe menneskehandel med kvinder. I Moldavien, der er et land hårdt ramt af menneskehandel, har International Organization for Migration vist den for 60.000 mennesker.

Kuriosum 
Lukas Moodysson og Oksana Akinshina kunne kun tale sammen gennem en tolk, eftersom Moodysson ikke kunne russisk og Akinshina ikke kunne svensk eller engelsk.

Rolleliste

Soundtrack 
 Rammstein – Mein Herz brennt (film-remix)
 Via Gra – Bomba
 Fläskkvartetten – O virtus sapientie
 Nathan Larson – The bridge
 Double N – The ride
 Valeria – Taju
 Antiloop – Only U
 French Affair – Sexy
 Antiloop – Let your body free
 Valeria – Ne obischai menja
 Valeria – Ne obmanyvai
 Maarja – All the love you needed
 Alphaville – Forever young 2001 (F.A.F. mix)
 T.a.T.u – Nas ne dogonjat
 Lambretta – Piece of my heart
 Da Buzz – Wanna be with me
 Blanka – I smell of you
 Vivaldi – Al santo sepolcro
 Rammstein – Mein Herz brennt

Priser og udmærkelser

Vundet 
Guldbagge (2003)
 I kategorien Bedste kvindelige hovedrolle til Oksana Akinshina
 I kategorien Bedste fotografering til Ulf Brantås
 I kategorien Bedste instruktør til Lukas Moodysson
 I kategorien Bedste film til Lars Jönsson
 I kategorien Bedste manuskript til Lukas Moodysson

Rouen nordiske filmfestival (2003)
 I kategorien Bedste skuespillerinde til Oksana Akinshina
 I kategorien De unges valg til Lukas Moodysson

Gijóns internationale filmfestival (2003)
 I kategorien Bedste skuespillerinde til Oksana Akinshina
 I kategorien Grand Prix Asturias til Lukas Moodysson
 I kategorien Ungdomsjuryens specialpris  til Lukas Moodysson

Stockholms filmfestival (2002)
 Oksana Akinshina
 Lukas Moodysson

Nomineret 
Robert (2003)
 I kategorien Årets ikke-amerikanske film

Guldbagge (2003)
 I kategorien Bedste mandlige hovedrolle til Oksana Akinshina

Nordisk Råds Filmpris (2002)
 Lukas Moodysson
 Lars Jönsson

Den Europæiske filmpris (2002)
 I kategorien Bedste skuespillerinde til Oksana Akinshina
 I kategorien Bedste film til Lars Jönsson

Chlotrudis Awards (2004)
 I kategorien Bedste film
 I kategorien Bedste skuespillerinde til Oksana Akinshina
 I kategorien Bedste instruktør til Lukas Moodysson
 I kategorien Bedste birolle til Artiom Bogucharskij

Eksterne henvisninger 
 
 Interview med Lucas Moodysson om Lilja 4-ever  
 Lilja 4-Ever MySpace Fan side 
 Lilja 4-ever officiel side  
 Lukas Moodysson at the NFT, interview med Lukas Moodysson – The Guardian, 20. november 2002 
 Del 2 
 Here’s Lilja 4-ever , interview med filmfotograf Ulf Brantås. Kodak InCamera magazine, Oktober, 2002 
 Lilja 4-ever, Production Notes

Anmeldelser 
 Anmeldese i Berlingske
 Anmeldese i CinemaOnline
 Anmeldelse i Urban 
 Anmeldese i Varity

Videoer 
 Trailer
 Trailer
 Trailer
 Rammstein musikvideo til Mein herz brennt / Lilja 4-ever
 t.A.T.u. musikvideo Nas ne dogonjat / Lilja 4-ever
 Scene fra Lilja 4-ever
 Scene fra Lilja 4-ever

Dramafilm fra Sverige
Danske film fra 2002
Dramafilm fra Danmark
Film fra Danmark (administrationskategori)
Svenske film fra 2002